Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 675

2. Fel kell kérni a vezetőséget, hogy bocsássák a GLP felügyelő rendelkezésére a szükséges dokumentumokat, például: 2.1. a létesítmény alaprajza; 2.2. a részlegek irányításának és a vizsgálati folyamatok szervezésének algoritmusai; 2.3. a felülvizsgálandó vizsgálatokban kulcsszerepet betöltő alkalmazottak életrajzai, a folyamatban lévő és befejezett vizsgálatok jegyzéke, továbbá adatok azok jellemzőiről, a vizsgálatok kezdetének és befejezésének dátumai; 2.4. az alkalmazott vizsgálati rendszer leírása, a kísérleti anyag alkalmazásának módja és a vizsgálatvezető neve; 2.5. a személyzet továbbképzésére és egészségi állapotának vizsgálatára kidolgozott elvek (ha léteznek ilyenek); 2.6. a személyzet előképzettségével kapcsolatos nyilvántartások (ha léteznek ilyenek); 2.7. a vizsgálóhely szabványműveleti előírásai; 2.8. a felülvizsgálandó vizsgálatvezetők és a megbízók névsora.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes